Document ID: 32001R1962

Komisjoni määrus (EÜ) nr 1962/2001,
8. oktoober 2001,
millega muudetakse määrust (EÜ) nr 1429/95, millega kehtestatakse rakenduseeskirjad puu- ja köögiviljatoodete ekspordi toetamiseks, välja arvatud lisatud suhkru eest antavad toetused
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2201/96 puu- ja köögiviljatoodete turu ühise korralduse kohta, [1] viimati muudetud määrusega (EÜ) nr 1239/2001, [2] eriti selle artikli 16 lõiget 8,
ning arvestades järgmist:
(1) Komisjoni määruses (EÜ) nr 1429/95 [3] (viimati muudetud määrusega (EÜ) nr 1007/97 [4]) kehtestatakse rakenduseeskirjad puu- ja köögiviljatoodete ekspordi toetamiseks, välja arvatud lisatud suhkru eest antavad toetused.
(2) Kõnealuse kava haldamise tõhustamiseks tuleks teha teatavad muudatused.
(3) Tuleks lihtsustada litsentsitaotluse esitamiseks esitatava tagatise arvutamist.
(4) Komisjonile teabe edastamisel tuleks kasutada elektronposti.
(5) Tuleks võtta arvesse komisjoni vabu päevi ja liikmesriikide riiklikke pühi.
(6) Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1429/95 muudetakse järgmiselt.
1. Artikli 3 lõike 1 teise lõigu esimene taane asendatakse järgmisega:
"- tagatis, mille suurus on 20 eurot netomassi tonni kohta ja mis ei ületa eksporditoetuse määra,".
2. Artikkel 6 asendatakse järgmisega:
"Artikkel 6
1. Liikmesriigid teatavad komisjonile iga tooteliigi osas:
a) üldkogused, mille puhul litsentse on taotletud, v.a artikli 3 lõike 4 kohaselt tagasi lükatud taotlustega seotud kogused;
b) üldkogused, mille puhul litsentsid on artikli 4 lõike 4 kohaselt tagasi võetud;
c) üldkogused, mille kohta litsentsid on välja antud, kuid neid ei ole kasutatud;
d) üldkogused, mida ei ole kasutatud komisjoni määruse (EÜ) nr 1291/2000 [5] artikli 8 lõikes 5 sätestatud lubatud hälbe piires.
Kui puuduvad kogused, millest teatada, tuleb teatesse teha märge "puudub".
2. Teade:
a) sisaldab vajaduse korral märget "GATTi toiduabi", kui tegemist on toetusega, mis on antud seoses mitmepoolsete kaubandusläbirääkimiste Uruguai voorus sõlmitud põllumajanduslepingu artikli 10 lõikes 4 sätestatud toiduabiga;
b) saadetakse komisjonile elektronposti teel, kasutades sel eesmärgil komisjoni poolt liikmesriikidele saadetud vormi.
3. a) Teated tuleb saata iga nädala esmaspäeval ja reedel hiljemalt kell 12.00 (Brüsseli aja järgi) nende taotluste puhul, mis on esitatud eelmise teate esitamise päeva ja kõnealuse teate esitamise päevale eelneva päeva vahelistel tööpäevadel, ja need peavad sisaldama teavet, mis liikmesriigid on saanud kõnealusel ajavahemikul tagasi võetud ja kasutamata koguste kohta. Kui esmaspäev või neljapäev on komisjoni jaoks riigipüha, võib komisjon teatamise päeva ajutiselt muuta.
b) Kui punktis a nimetatud teatamise päev on riigipüha, saadab asjaomane liikmesriik oma teate riigipühale vahetult eelneval tööpäeval hiljemalt kella 15.00 ks (Brüsseli aja järgi)."
3. Lisa jäetakse välja.
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolevat määrust kohaldatakse alates 25. oktoobrist 2001 taotletavate litsentside suhtes.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. oktoober 2001

Labels: 3
17